Riot!

Riot!: Rebel With a Cause ialah sebuah siri drama televisyen Malaysia 2023 arahan Shamyl Othman dengan skrip oleh Rafidah Abdullah, Suzanne Ong, Khairi Anwar dan Anwar Hadi. Dibintangi oleh Mia Sara Shauki, Nelissa Nizam, Tami Anadan dan Aniq Durar, bersama-sama dengan barisan pelakon ensembel, siri ini memulakan tayangan perdana di Astro GO dan Astro Premier dari 22 September 2023 sehingga 24 November 2023, menggantikan Jack Yusof.

Sinopsis
Langkah Mayat, sebuah kumpulan muzik yang memainkan muzik protes untuk menyuarakan keadilan untuk mangsa-mangsa ketidakadilan di kampus universiti mereka. Penyanyi utama mereka, Sal yang merupakan mangsa gangguan seksual oleh pensyarahnya bersama-sama rakan seperjuangannya Feeqi, Kristy dan Wid berhasrat untuk memainkan lagu-lagu mereka untuk membawa kesedaran mengenai isu gangguan seksual. Namun, setiap ahlinya mempunyai kisah tersendiri serta masa lampau yang gelap. Dalam perjuangan mencari keadilan, mereka berhadapan dengan pelbagai kejutan dan rahsia gelap yang menguji bukan hanya persahabatan mereka, tetapi juga diri mereka yang sebenar.

Pelakon
 Nelissa Nizam sebagai Saleha (Sal)
 Mia Sara Shauki sebagai Feeqi
 Tami Anadan sebagai Kristy
 Aniq Durar sebagai Wid
 Nia Atasha sebagai Tita
 Rashidi Ishak sebagai Profesor Hamzah
 Iedil Putra sebagai JL
 Amanda Ang sebagai Suzy
 Sue Tan sebagai Puan Anne
 Nasir Alaydrus sebagai Dion
 Megat Adli sebagai Azhar
 Che Puan Sarimah Ibrahim sebagai Lydia
 Uyaina Arshad sebagai Sarah
 Rahhim Omar sebagai Saiful Amri
 Dee Dee A’iene sebagai Bulan

Penampilan khas
 Couple sebagai diri mereka sendiri
 Long Gun Jenny sebagai diri mereka sendiri
 Altimet sebagai Juri 1
 Suki Low sebagai Juri 2
 Awal Ashaari sebagai pengacara Next Up
 Marissa Yasmin sebagai Mastura
 Chew Kin Wah sebagai Richard
 Satis Varan sebagai Victor
 Rafidah Abdullah sebagai penyampai berita
 LoQue sebagai juri khas Next Up

Penerbitan
Menurut penulis skrip drama ini, Rafidah Abdullah, semua gangguan seksual yang ditampilkan dalam Riot! diinspirasikan daripada kisah benar. Katanya, skrip drama ini digarap menerusi hasil kajian beberapa tinjauan, temu ramah bersama mangsa di beberapa universiti serta bacaan daripada fakta kes yang pernah dilaporkan di akhbar.

Pengarah, Shamyl Othman berkata, beliau amat faham beberapa adegam dalam drama ini berkemungkinan akan menimbulkan perasaan kurang senang terhadap mangsa gangguan seksual. Beliau berkata: "Kami memastikan drama ini bersifat memperkasa mangsa dan memberi impak pada masa yang sama,". Ini merupakan drama Astro Originals kedua yang dibintangi oleh Mia Sara Shauki selepas Histeria The Series (2022).

Muzik
Runut bunyi Riot! dihasilkan oleh Khairil Ridzwan Anuar atau LoQue, yang turut berkhidmat sebagai pengarah skor muzik.

Runut bunyi
 "Kurang Ajar" - Nelissa Nizam, Mia Sara Shauki
 "Kita Semua" - Nelissa Nizam, Mia Sara Shauki
 "Langkah Mayatku Dulu" - Nelissa Nizam, Mia Sara Shauki
 "Hidup Hidup" - Nelissa Nizam, Mia Sara Shauki
 "Ini Masa Kita" - Nelissa Nizam, Mia Sara Shauki
 "Sandiwara" - Iedil Dzuhrie Alaudin
 "Tentang Kita" - Couple
 "Malam Minggu" - Couple
 "Turning Melancholy to Magic" - Couple

Siaran
Riot!: Rebel With a Cause memulakan tayangan perdana serentak di Astro GO, Astro Ria dan Astro Premier bermula 22 September 2023 setiap Jumaat.

Rujukan

Pautan luar


Kategori:Siri drama televisyen Malaysia berbahasa Melayu 2023
Kategori:Rancangan Astro Premier